
MAGYAR ÁLLAMKINCSTÁR 
TÁJÉKOZTATÓ

a Kedvezményezettek részére a terület- és régiófejlesztési célelőirányzatból 2008. évben engedélyezett támogatás igénybevételének feltételeiről és módjáról

Regionális támogatás esetén a területileg illetékes Regionális Fejlesztési Tanács (továbbiakban: RFT), központi támogatás esetén a Nemzeti Fejlesztési és Gazdasági Minisztérium (továbbiakban: NFGM) támogatási szerződést köt a projekt megvalósítójával (továbbiakban: Kedvezményezett).

I. Általános szabályok

1. A projekt a pályázat befogadását követően kezdhető meg, tekintettel a 2008. évi terület- és régiófejlesztési célelőirányzat felhasználásának részletes szabályairól szóló 148/2008. (V.26.) Korm. rendelet (továbbiakban: Rendelet) 22. § (2) bekezdésében definiált kezdési időpontra. A pályázat befogadása időpontjának a pályázati egységcsomagnak hiánytalanul megfelelő pályázat beérkezésének időpontját kell tekinteni, illetve hiánypótlás esetén a hiánypótlás beérkezési időpontját.
2. A támogatás folyósításának feltétele a támogatási szerződés hatályba lépése és a finanszírozási feltételek teljesítése, vagyis az alábbi dokumentumok a Magyar Államkincstár megvalósítás helye szerint illetékes Regionális Igazgatóság állampénztári irodája (továbbiakban: Iroda) részére történő benyújtása:
· a Kedvezményezett valamennyi számlavezető bankja által visszaigazolt, a támogatási szerződés mellékletét képező azonnali beszedési megbízásra vonatkozó felhatalmazó levél/levelek;
· ingatlan jelzálogjog esetén a jelzálogjog bejegyzését igazoló tulajdoni lap vagy az illetékes földhivatal határozata a jelzálogjog bejegyzéséről;
· a biztosítékként szolgáló ingatlanra vonatkozó biztosítási szerződés, melyben a megfelelő érték erejéig a jogosult javára a kedvezményezetti jogot a biztosító bejegyezte;

· bankgarancia, illetve készfizető kezesi szerződés esetén a támogatási szerződésben vállalt valamennyi kötelezettség lejáratát követő harmadik hónap végéig érvényes bankgaranciáról szóló banki nyilatkozat vagy készfizető kezesi szerződés;

· más garanciavállalásra jogosult intézmény garanciavállalása esetén a támogatási szerződésben vállalt valamennyi kötelezettség végét követő harmadik hónap végéig érvényes kötelezvény;

· közbeszerzési eljárás hatálya alá tartozó beszerzések esetén a közbeszerzésről szóló 2003. évi CXXIX. törvény (továbbiakban: Kbt.) felhatalmazása alapján a 2/2006. (I.13) IM rendeletben meghatározott „tájékoztató az eljárás eredményéről”, egyszerű közbeszerzési eljárás esetén az „összegezés az egyszerű közbeszerzési eljárásban az ajánlatok elbírálásáról”, valamint az eljárás eredményeként megkötött vállalkozási szerződés(ek);  
· az egyéb támogatásokra vonatkozó szerződések, ha a szerződéskötéshez csak a támogatására vonatkozó határozatot nyújtották be. 
Amennyiben a közbeszerzési eljárás lefolytatása következtében a projekt költségeiben a tervezetthez képest változás következik be, a finanszírozás csak a támogatási szerződés módosítása után kezdhető meg.

A támogatás pénzügyi lebonyolítását, folyósítását az Iroda végzi. Az Iroda a Kedvezményezett által benyújtott - Kedvezményezett nevére szóló, a támogatási szerződésben szereplő költségeket igazoló - számlák, illetve egyéb dokumentumok alapján a támogatási szerződésben meghatározott támogatási arány figyelembe vételével kezdeményezi a támogatás átutalását a Magyar Államkincstár központjánál.

Ingatlanfedezet esetén a támogatás első részletének igénylésekor a Kedvezményezettnek igazolást kell benyújtani arról, hogy biztosítási díj-fizetési kötelezettségének eleget tett, mert ennek hiányában támogatás nem igényelhető.

3. Támogatás csak a támogatási szerződés 3. számú mellékletében szereplő, beazonosítható és igazoltan felmerült költségekre hívható le.

4. Támogatás csak a támogatási szerződésben rögzített tervezett kezdési és befejezési időpont között kiállított számlák, illetve egyéb dokumentumok alapján igényelhető. Kivételt képeznek ez alól a támogatásban részesíthető immateriális javak, engedélyezési tervek költségeiről a pályázat benyújtását megelőző 12. hónaptól a projekt megkezdéséig tartó időszak során keletkezett számlák, ha a támogatási szerződésben e költségek szerepelnek. Az immateriális javak, engedélyezési tervek költségei a Rendelet 8. § (1) ba), 8. § (1) ca) és 8. § (1) cb) pontjai szerinti célok esetén minősülnek támogatható költségnek.

5. A támogatás folyósítása a projekt befejezését követően 60 napig kezdeményezhető. 

A Rendelet 27. §-a szerint a támogatás pénzügyi teljesítésének 2009. december 31-ig meg kell történnie, ebből adódóan a támogatás folyósítása legfeljebb 2009. november 30-ig kezdeményezhető (amennyiben a befejezési határidőhöz viszonyított feltétel is teljesül). Ha ezen határidő lejártáig a Kedvezményezett nem kezdeményezi a támogatás igénybevételét, az igénybe nem vett támogatás törlésre kerül.

6. 
Nem folyósítható támogatás:

· köztartozás esetén a köztartozás megfizetéséig,

· előleg számlákra,

· visszaigényelhető ÁFA összegére,

· a költségvetésben tárgyi eszközök között szerepeltetett egyenként 100.000 Ft-nál kisebb értékű tárgyi eszközre, ha azok értékét a használatbavételükkel egyidejűleg költségként elszámolták (a Kedvezményezettnek írásban nyilatkoznia kell az aktiválás megtörténtéről),

· fejlesztési célú pénzeszközátadásra, ha arra forrásátadási megállapodás nem született,

· társaságba apportként bevitt eszközökre, lízingelt gépekre és berendezésekre,

· egyéni vállalkozó és mezőgazdasági őstermelő saját és hozzátartozójának munkájához,

· magánszemélyektől származó építési-szerelési anyagokhoz, gépekhez, berendezésekhez, járművekhez,

· fenntartási költségekhez,

· pályázati díjhoz,

· a támogatási szerződésben rögzített kezdést megelőzően kiállított számlák alapján akkor sem, ha a számla egyébként a követelményeknek megfelel, az I.4. pontban foglalt kivétellel,

· a támogatási szerződésben rögzített befejezési határidőt követően kiállított, valamint az igénylés benyújtására biztosított határidőn túl beérkezett számlák alapján akkor sem, ha a számla egyébként a követelményeknek megfelel,

· ha a számla nem a Kedvezményezett nevére került kiállításra,
· a Kedvezményezett ellen induló csődeljárás esetén a csődegyezség jóváhagyásáig,

· a Kedvezményezett ellen induló adósságrendezési eljárás esetén annak befejezéséig.

7. Amennyiben a 2009. november 30-i legvégső elszámolási határidő miatt a támogatási szerződés alapján a teljes támogatás kiutalható a projekt részleges, 2009. októberig felmerült, a támogatási szerződésben 2008. évre ütemezett költségeinek elszámolása után, a teljes támogatás kiutalását követően a kedvezményezettnek negyedévente be kell mutatnia a projekthez kapcsolódó, adott negyedévben keletkezett és kifizetett számlákat.

A benyújtási határidő a támogatás kifizetését követően a megvalósítás befejezését követő, támogatási szerződésben rögzített beszámolási kötelezettség határidejéig tartó időszakban minden naptári negyedév utolsó napja. 
Ez a szabály azon projektekre vonatkozik, amelyek befejezési határideje 2009. november, illetve ezt követő.
II. Az Irodához benyújtandó dokumentumok

A támogatás igénylése a támogatási szerződésben foglaltak szerint történhet.

A támogatási összeg lehívható több részletben is. A számlák, illetve egyéb dokumentumok a pénzügyi teljesítést követően nyújthatók be az Irodába a támogatás igénylése érdekében. 
A Kedvezményezettnek a számlákon aláírásával igazolnia kell a vásárolt termék átvételét, használatbavételét, illetve a szolgáltatás igénybevételét. 

1. 
Számlák és a kifizetés bizonylatai

1.1. 
Számlák benyújtása

Vállalkozói/kivitelezői/szolgáltatási szerződésekkel alátámasztott költségek esetén, a támogatás igénybevétele céljából benyújtott – a Kedvezményezett nevére – kiállított számlák kibocsátója kizárólag az a személy/szervezet lehet, akivel, amellyel a támogatási szerződés megkötéséhez benyújtott vállalkozói/kivitelezői/szolgáltatási szerződések létrejöttek.


A Kedvezményezett a tényleges költségekről szóló, nevére kiállított számlákat átutalással, vagy készpénzzel egyenlítheti ki. 


Készpénzfizetés esetén, amennyiben a számlák visszaigényelhető ÁFÁ-val csökkentett összege a 200.000 Ft-ot nem éri el, a támogatás negyedévenként egyszer, ha eléri a 200.000 Ft-ot, akkor a kifizetés megtörténtét követően azonnal igényelhető.

A számlában megnevezett tárgyi eszközökre, immateriális javakra, egyéb beruházási költségekre, fejlesztési célra átadott pénzeszközökre, valamint anyagjellegű ráfordításokra akkor igényelhető támogatás, ha azok a támogatási szerződés 3. sz. mellékletében szerepelnek és beazonosíthatóak.

A benyújtott elszámolás részeként minden esetben 2 példányban kell kitölteni és beadni a jelen tájékoztató részét képező 1. számú számlaösszesítő kimutatást, csatolva hozzá a számlák eredeti és azokkal mindenben megegyező, a Kedvezményezett által hitelesített másolati példányát.

· Átutalási megbízással történt kiegyenlítés esetén a Kedvezményezettnek be kell nyújtania a terhelést igazoló, a Kedvezményezett által hitelesített bankszámlakivonat  másolati példányát. 
· Készpénzfizetés esetén a számlán szerepelnie kell a „SZÁMLA FIZETVE” szövegnek vagy csatolni kell a számla ellenértékének átvételéről szóló, eladó, kivitelező (számlakibocsátó) által kiállított, cégbélyegzővel ellátott „NYUGTA” vagy „BEVÉTELI  PÉNZTÁRBIZONYLAT” elnevezésű bizonylatot.
1.2.  A számlák formai és tartalmi követelményei
A számla, a számlával egy tekintet alá eső okirat – beleértve a készpénzfizetési számlát is - meg kell, hogy feleljen az általános forgalmi adóról szóló 2007. évi CXXVII. törvény (ÁFA törvény) előírásainak. (159-178. §)
Amennyiben a számla devizában (Euro, USD vagy egyéb más deviza) került kiállításra, akkor a Kedvezményezettnek a számlán szereplő összeget át kell számítania forintra. 

A támogatás lehívásának alapját a számla kiegyenlítése érdekében vásárolt devizáért fizetett forintösszeg, devizaszámláról történt kiegyenlítés esetén pedig a számviteli politika devizakészlet csökkenésre vonatkozó szabályai szerint meghatározott – könyvelt – forintösszeg képezheti.
 A lehívás alapjául szolgáló idegen nyelvű dokumentumokról magyar nyelvű fordítást szükséges beadni, összhangban a 2000. évi C. törvény 166. § (4) bekezdésével (elegendő a Kedvezményezett által hitelesített fordítás, melyben elismeri, hogy a számla eredeti szövegezése és a fordítás megegyezik). A külföldi szállító, szolgáltató számláján azokat az adatokat, megjelöléseket kell - a könyvviteli nyilvántartásokban történő rögzítést megelőzően - magyarul is feltüntetni, amelyek a bizonylat hitelességéhez, a megbízható, a valóságnak megfelelő adatrögzítéshez, könyveléshez, az utólagos ellenőrzéshez feltétlenül szükségesek.

Amennyiben a számlák nem felelnek meg a formai és tartalmi követelményeknek, vagy ha azok nem kapcsolódnak a támogatási szerződésben rögzített műszaki tartalomhoz, vagy nem a Kedvezményezett nevére szólnak, vagy a pénzügyi teljesítés nincs igazolva, azokat az Iroda a Kedvezményezett részére - írásos indoklással - visszaadja, illetve tértivevényes levél formájában visszaküldi.

Amennyiben a számlák megfelelnek a formai és tartalmi követelményeknek, és a pénzügyi teljesítés igazoltan megtörtént az Iroda a számlák másolati példányait teljesítésre befogadja.

A számlák befogadása esetén az ügyintéző/referens a kimutatás egyik példányát és a számlák eredeti példányát a dátumbélyegző lenyomatával és aláírásával látja el, a számla eredeti példányán feltünteti, hogy az TRFC támogatás lehívásához került benyújtásra, majd a Kimutatás 1 példányát és a számlák eredeti példányait a Kedvezményezettnek visszaadja, illetve tértivevényes levél formájában visszaküldi.

1.3. Elszámolás, ha a Kedvezményezett az ÁFA törvény 142. §-a alapján fordított adózás rendje szerint kiállított számlát nyújt be

Minden fordított adózással érintett számlát tartalmazó finanszírozási igény benyújtásakor követelmény, hogy: 

· a számla tartalmazza az ÁFA tv. 169. § kb) pontjának megfelelő szöveget és a vevő adószámát,

· amennyiben a számlához kapcsolódó ÁFA nem vonható le, azaz a Kedvezményezett erre is igényli a támogatást, nyilatkozatot kell benyújtania, mely tartalmazza minden érintett számlához kapcsolódóan 

a) az ÁFA mértékét és összegét,

b) az ÁFA összegét ráfordításként könyvelték le, az levonható ÁFA-ként nem jelentkezik, 

c) milyen határidővel kerül benyújtásra az ÁFA-bevallás, mely tartalmazza az igénylésben szereplő számla ÁFA tartalmát.

A le nem vonható ÁFA összeg pénzügyi „teljesítését”, vagyis azt, hogy a számlához kapcsolódó ÁFA összeget fizetendő adóként beállították-e a bevallásba – az ÁFA bevallás benyújtási határidejétől függően – az igényléssel egyidejűleg, vagy következő támogatás igényléskor, vagy a helyszíni utóellenőrzéskor kell igazolni az ÁFA-bevallás/bevallások és a mögöttes analitika alapján.

Amennyiben az érintett ÁFA bevallás szerint adófizetési kötelezettség áll fenn (az egyenleg +), akkor az adó befizetését is igazolni kell a terhelést igazoló bankszámlakivonat bemutatásával.
Azt, hogy a kedvezményezett az Áfát egyben a bekerülési érték részeként is lekönyvelte (nem vonta-e le), a helyszíni ellenőrzés keretében vizsgálja az Iroda.

2. Elszámolás fejlesztési célú pénzeszköz átadása esetén
Amennyiben a projekt költségét jellegéből adódóan a szerződés-előkészítés során fejlesztési célú megállapodás (továbbiakban: megállapodás) támasztja alá, akkor a Kedvezményezett – összhangban a megállapodásban rögzített fizetési ütemmel – támogatásra vonatkozó igényét levélben jelzi az Irodának. Az igényléshez csatolandó a pénzügyi teljesítést igazoló banki terhelési értesítő másolata.
A fejlesztési célra átadott pénzeszközökre létrejött megállapodásnak tartalmaznia kell:

          - 
az átvevő és a pénzeszközt átadó szervezet nevét, címét, KSH számát,

          - 
a beruházás megnevezését és helyét,

          -
az átadandó összeget és a műszaki teljesítéshez igazodó fizetés ütemezését (megjegyezzük, hogy a megállapodásban szereplő összeg forrásarányainak azonosaknak kell lenniük a fejlesztés forrásarányaival).

3. Elszámolás saját szervezésben megvalósított beruházás esetén 
A Kedvezményezett saját szervezésben akkor valósíthatja meg a beruházást, vagy annak egy meghatározott részét, ha a támogatott tevékenység végzésére a létesítő okirata feljogosítja. 

Egyéni vállalkozók a saját szervezésben végzett beruházás költségeként csak a megvalósításhoz felhasznált és a pályázathoz benyújtott anyagszükségleti kimutatással összhangban lévő anyagok, és a pályázatban tervezett mások által végzett munkák számlával igazolt költségeit számolhatják el. 

A számvitelről szóló 2000. évi C. törvény hatálya alá tartozó szervezetek a saját szervezésben végzett beruházás költségeként a pályázatban tervezett, a számvitelről szóló 2000. évi C. törvény (továbbiakban: Sztv.) előírásai szerint az eszköz bekerülési (előállítási) értékének részét képező költségeket (47-51. §) számolhatják el, ezen belül a beruházás megvalósítása során foglalkoztatottak bérköltségét is (a kapcsolódó közterhekkel). 
A saját szervezésben megvalósított beruházáson foglalkoztatott dolgozók munkabérének elszámolásához jelen tájékoztató részét képező 2. sz. kimutatást kell 2 példányban kitölteni, melyhez csatolni kell a bérfizetési jegyzékeknek a Kedvezményezett által (munkáltató jogkört gyakorló személy) hitelesített másolati példányát, valamint a bérfizetést és a járulékok kifizetését igazoló dokumentumokat.

4. Személyi jellegű ráfordítások elszámolása
 Személyi jellegű ráfordítások támogatása esetén a támogatás igénylése a foglalkoztatott személyek részére kifizetett munkabéreket igazoló bérjegyzékek, magánszemélyek részére teljesített egyéb kifizetéseket alátámasztó dokumentumok, a bérek és személyi jellegű egyéb kifizetések közterheiről szóló kimutatások és a pénzügyi teljesítést igazoló dokumentumok alapján történhet. 
Az elszámoláshoz jelen tájékoztató részét képező 3. sz. Kimutatást kell 2 példányban kitölteni, melyhez csatolni kell a bérfizetési/fizetési jegyzékek Kedvezményezett által (munkáltató jogkört gyakorló személy) hitelesített másolati példányát, valamint a bérfizetést/fizetést és a járulékok kifizetését igazoló dokumentumokat.

5. Az elszámolás keretében benyújtott kimutatások 

A II.1. pontban foglaltaknak megfelelően számlák esetén az 1. sz. kimutatást, a II.3. és II.4. pontban foglaltak szerint saját szervezésben megvalósított beruházás, illetve személyi jellegű ráfordítások támogatása esetén a 2. sz., illetve a 3. sz. kimutatást kell benyújtani az előírt dokumentumokkal együtt.
Amennyiben egy elszámolás keretében többféle kimutatást is szükséges csatolni, akkor az azokban rögzített összesített számszaki adatokat a 4. sz. összesítő kimutatásban meg kell adni.
III. A támogatás kifizetése

Az Iroda a benyújtott számlák, egyéb dokumentumok és kimutatások befogadása esetén a támogatási szerződés alapján járó támogatás folyósítását kezdeményezi a Kincstár központjánál. A Kincstár központjában a lehívó levél alapján, amennyiben az NFGM a szükséges fedezetet biztosította, intézkednek a támogatás összegének a Kedvezményezett támogatási szerződésben rögzített pénzforgalmi számlájára történő átutalásáról. 

IV. Beszámoló-készítési kötelezettség

A Kedvezményezett a projekt üzembe helyezését, használatbavételét, megvalósítását követően a Kincstár által rendelkezésre bocsátott útmutató alapján köteles beszámolót készíteni a támogatási szerződés 3. sz. mellékletében részletezett költségek tényleges alakulásáról, melyet a finanszírozást végző Iroda részére kell benyújtania.
A kitöltéséhez szükséges segédletet, valamint a beszámoló nyomtatványt a kitöltési segédlettel együtt az Iroda küldi meg a Kedvezményezett részére. 

V. Helyszíni ellenőrzés

A projekt megvalósítása során, valamint a projekt megvalósítását követően az Iroda és az illetékes Regionális Fejlesztési Ügynökség helyszíni ellenőrzést végezhet. A helyszíni ellenőrzésről jegyzőkönyv készül.

Budapest, 2008.

Melléklet: 4 db

1. sz. melléklet

a Kedvezményezettek részére szóló Tájékoztatóhoz

A kimutatást 2 példányban kell elkészíteni, amelynek első példánya a Kincstár Állampénztári Irodájánál, a második pedig a Kedvezményezettnél marad.
Kedvezményezett megnevezése, címe: ........................................................

Beruházás/projekt tárgya: ...........................................................................

Támogatási szerződés száma: 

1. sz.  K I M U T A T Á S

a támogatott beruházás/projekt költségeiről szóló számlákról, amelyeket készpénzzel vagy átutalási megbízással fizetnek ki

	A számla sorszáma
	A beszerzett tárgyi eszközök, immateriális javak, valamint a tárgyi eszközök létesítéséhez megvásárolt építési anyagok, egyéb költségek

Megnevezése       Kivitelező/Eladó neve és címe
	A számla kifizetésének

kelte

(év, hó, nap)
	A számla

összege ÁFA nélkül (Ft)
	ÁFA összege

(Ft)
	A támogatás alapja

(a számla nettó vagy le nem vonható ÁFÁ-val növelt bruttó összege)
	A számlát a pénztárkönyv, illetve a naplófőkönyv hányadik oldalán könyvelték le*

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	Összesen:
	
	
	
	
	

	
	
	A kifizetni kért támogatás:
	
	
	
	
	

	
	
	Az Iroda szerint kifizethető támogatás:
	
	
	
	
	


* A kettős könyvvitelt vezető Kedvezményezett ebbe az oszlopba azt írja, hogy a vásárolt anyagot, szolgáltatást, gépet, berendezést az 1-es számlaosztály melyik számláján és mikor könyvelték le.

Dátum: ....................................

…………………………….









.............................................

Kincstár ………… Regionális Igazgatósága 

Állampénztári Iroda





          


      a Kedvezményezett cégszerű aláírása










2. sz. melléklet

a Kedvezményezettek részére szóló Tájékoztatóhoz

Kedvezményezett megnevezése és címe: ..........................................................................

.............................................................................................................................
Beruházás/projekt tárgya: .................................................................................

Támogatási szerződés száma: 

2. sz.  K I M U T A T Á S
a saját szervezésben megvalósított beruházáshoz kapcsolódóan foglalkoztatott dolgozókról, a részükre ......... év .................... hónapban kifizetett bérekről és azok közterheiről

	 Sor

Szám
	Foglalkoztatott

dolgozó neve
	Vezetőként, szakmunkásként, segédmunkásként dolgozott
	A hónapban ledolgozott órák száma
	Költségként elszámolt bruttó munkabér (Ft-ban)  
	Kifizetett nettó munkabér (Ft-ban)
	Munkavállalót terhelő, levont közterhek
	Munkáltatót terhelő közterhek

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	              Összesen:                    
	
	
	
	
	


A költségként elszámolt munkabérek és közterheinek együttes összege ................ Ft, ami után az igényelt ............. % támogatás összege ............ Ft.

A kimutatásban csakis azokat a dolgozókat lehet szerepeltetni, akik nevét, az általuk egy-egy alkalommal elvégzett munka megnevezését és időtartamát (órában), valamint annak dátumát – építési beruházás esetén – az építési naplóba beírták.

Az Iroda szerint kifizethető támogatás: ……………….. Ft
Dátum: ...................................

…………………………


  

............................................

Kincstár ……….. Regionális Igazgatósága


                 Cégszerű aláírás

Állampénztári Iroda

3. sz. melléklet

a Kedvezményezettek részére szóló Tájékoztatóhoz

Kedvezményezett megnevezése és címe: ..........................................................................

.............................................................................................................................
Beruházás/projekt tárgya: .................................................................................

Támogatási szerződés száma: 

3. sz.  K I M U T A T Á S
személyi jellegű ráfordítások támogatása esetén a projekthez kapcsolódóan kifizetett bérekről/személyi jellegű egyéb kifizetésekről és azok közterheiről

	Sor

Szám
	Foglalkoztatott

dolgozó neve
	Alkalmazás jellege, minősége
	A projekt megvalósítása érdekében elvégzett munka
	Költségként elszámolt bruttó munkabér, személyi jell. egyéb kifizetés (Ft-ban)  
	Kifizetett nettó munkabér, személyi jell. egyéb kifizetés (Ft-ban)
	Munkavállalót terhelő, levont közterhek
	Munkáltatót terhelő közterhek

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	              Összesen:                    
	
	
	
	
	


A költségként elszámolt munkabérek/személyi jellegű egyéb kifizetések és a kapcsolódó közterhek együttes összege ................ Ft, ami után az igényelt ............. % támogatás összege ............ Ft.

Az Iroda szerint kifizethető támogatás: ……………….. Ft
Dátum: ...................................

…………………………


  

............................................

Kincstár ……….. Regionális Igazgatósága


                 Cégszerű aláírás

Állampénztári Iroda

4. sz. melléklet

a Kedvezményezettek részére szóló Tájékoztatóhoz

Kedvezményezett megnevezése és címe: ..........................................................................

.............................................................................................................................
Beruházás/projekt tárgya: .................................................................................

Támogatási szerződés száma: 

4. sz. ÖSSZESÍTŐ K I M U T A T Á S
	
	Igényelt támogatás alapja
	Támogatás %
	Igényelt támogatás

	1. sz. Kimutatás
	
	
	

	2. sz. Kimutatás
	
	
	

	3. sz. Kimutatás
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	              Összesen:                    
	
	-
	


Dátum: ...................................

…………………………


  

............................................

Kincstár ……….. Regionális Igazgatósága


                 Cégszerű aláírás

Állampénztári Iroda


